Siput ruki

Siput ruki (Chicoreus ramosus) ialah spesies siput laut pemangsa yang merupakan moluska gastropod laut dalam keluarga Muricidae iaitu siput unam. Ia dianggap spesies penting dalam ekonomi di Hindi-Barat Pasifik, terutamanya di India.

 Taburan 
Siput laut ini tersebar luas di Hindi-Barat Pasifik, dan ditemukan dari Afrika timur hingga ke selatan, termasuk Mozambique, Tanzania, Madagaskar, Laut Merah, Teluk Oman, Aldabra, Chagos dan Mauritius. Ia turut terdapat di timur Polinesia, selatan Jepun, New Caledonia dan Queensland di Australia.<ref name="Poutiers">{{Cite book|last=Poutiers|first=J. M.|title=The living marine resources of the Western Central Pacific Volume 1. Seaweeds, corals, bivalves and gastropods|editor=Carpenter, K. E.|editor2=Niem, V. H.|publisher=FAO|location=Rome|year=1998|series=FAO Species Identification Guide for Fishery Purposes|volume=1|pages=562|chapter=Gastropods|isbn=92-5-104052-4|url=ftp://ftp.fao.org/docrep/fao/009/w7191e/w7191e50.pdf}}</ref>

 Huraian cangkang C. ramosus mempunyai cangkang yang besar, keras, sangat kasar dan berat, sepanjang lebih 330 mm. Ia mempunyai garis yang agak bundar, spira yang pendek, pusar tubuh yang sedikit kembung dan terusan sifon yang cukup panjang. Salah satu hiasannya yang paling menarik ialah jejarinya yang melengkung, lopong dan berbentuk daun. Ia turut mempunyai tiga variks paksi yang berduri di setiap pusaran, dengan dua buku memanjang di antaranya. Cangkangnya berwarna putih hingga perang cerah di luar, dengan bukaan putih yang selalunya dadu menghala ke birai dalam, bibir luar dan kolumela.

 Ekologi 
 Habitat 
Siput ruki mendiami dasar berbatu kasar dan berpasir berdekatan terumbu karang pada kedalaman sekitar 10 m.

 Tingkah pemakanan 
Sama halnya dengan Muricidae lain, C. ramosus'' adalah spesies pemangsa maging yang biasa memakan dwikatup dan gastropod.

 Rujukan 

 Kilburn, R.N. & Rippey, E. (1982) Sea Shells of Southern Africa. Macmillan South Africa, Johannesburg, xi + 249 pp.
 Steyn, D.G & Lussi, M. (2005). Offshore Shells of Southern Africa: A pictorial guide to more than 750 Gastropods. Published by the authors. pp. i–vi, 1–289
 Houart R., Kilburn R.N. & Marais A.P. (2010) Muricidae. pp. 176–270, in: Marais A.P. & Seccombe A.D. (eds), Identification guide to the seashells of South Africa. Volume 1. Groenkloof: Centre for Molluscan Studies. 376 pp.

 Pautan luar 
 Linnaeus, C. (1758). Systema Naturae per regna tria naturae, secundum classes, ordines, genera, species, cum characteribus, differentiis, synonymis, locis. Editio decima, reformata [10th revised edition, vol. 1: 824 pp. Laurentius Salvius: Holmiae. , available online at https://biodiversitylibrary.org/page/726886
page(s): 747]
 Branch, G. M. (2002). Two Oceans. 5th impression. David Philip, Cate Town & Johannesburg 

Category:Chicoreus